钦定古今图书集成/历象汇编/庶征典/第028卷 > 箕宿
## 钦定古今图书集成/历象汇编/庶征典/第028卷 > 箕宿

箕四星，主后别府，二十七世妇，八十一御女，为相，天
子后也。亦为天汉九江口，主梁在汉边。金星，春夏金，
秋冬土。箕后动，有风，期三日也。前二星为后也。箕入
河中，大饥，人相食。箕前亦名糠星，大明，岁丰；小微，天
下饥荒，天下无米。木守宫，有口舌。火星守，天下饥。久
守，环绕成钩己，大臣被诛。火守，大水灾平溢泽。若十
月守之，大水，米倍饥。土水二星守，万物不成，饥；久守，
兵起，或米贵，或赦。金星入守，兵起，有赦；更主；久守，风
旱，防内乱，兵起攻政。水星守，谷不丰；入，大，人忧。客守，
天下大饥，米贵十倍，人相食，流亡他邑，不耕织；色赤，
大风雨，乱；客在南，旱。计日、月五星入之中，天下兵起，
沧洲、洛阳、元菟、广陵等应之也。